Xwepêşandana Kongreya Civaka Demokratîk li Diyarbekirê
Hevserokê KCD'ê Ahmet Turk dibêje ku gelê Kurd ji bo azadiya xwe û parastina rûmeta xwe têkoşînê dide
Roja Pêncşembî ji aliyê Kongreya Civaka Demokratîk (KCD) de li qada Îstasyonê xwepêşandanekî hat lidarxistin. Bi hezaran kes di mîtinga ku bi slogana "Em kesên zimanê me tune dihesibinîn, bi darizînin û Xweseriya Demokratîk ava bikin” kom bûn. Hevserokên KCD'ê û parlamenterên BDP'ê, herwiha parlamenterên ji Ewropayê û rojnamevan jî wê tevli mitîngê bûn. Hevserokê KCD'ê Ahmet Turk, di mîtingêde axaftinekî kurt kir. Siyasetvanê Kurd di axaftina xwe de diyar kir ku gelê Kurd ji bo azadiya xwe û parastina rûmeta xwe têkoşînê dide û her ku diçe nêzî xweseriya demokratîk dibe. Hevserokê KCD got ku li aliyekî gelê kurd li hebûna xwe xwedî derdikeve, li aliyê dinê ve siyasetmedar û îradeya gelê kurd tê girtin. Siyasetvanê kurd diyar kir ku bi vê yekê tê xwestin ku gavên siyasetmedarên kurd paşve bê avêtin. Hevserokê KCD weha dewam kir “lê belê hikûmet nikare siyasetvanên Kurd ji ser fikir û doza wan vegerîne. Hevserokê KCD da zanîn ku gelê kurd, azadî, nasname û zimanê xwe dixwaze. Sîyasetvanê kurd da zanin ku ew danê sibê çûne runiştina Doza KCK’ê û destnîşan kir ku sîyasetvanên Kurd yên girtîne dê îfadeyên xwe bi kurdî bidin. Herwiha birêz Turk helwesta dadgehê ya li hemberê Kurdî rexne kir û got “ Ew ji zimanê me re dibêjin zimanêkî ku nayê zanîn. Ev neheqîya herî mezin e ku li gelê kurd hatîye kirin. Gelê kurd vê bêhurmetiyê tu carî qebûl nake." Sîyasetvanê kurd destnîşan kir ku serkeftina kurdan bi yekîtîyê Kurdan destdikeve û got “ Her çiqas partî û raman jihev cûda bin jî em birayên hevdû ne. Ew kesên ku heta îro li hemberê gelê xwe nezanî û şaştîyan kiribin jî, em dibên ger poşman bin werin, bigîjin gelê xwe”. Piştî axaftîna Hevserokê KCD'ê, girseya gel, ji qada îstasyonê meşîya heta ber Edlîyeya Dîyarbekirê ya ku runiştina Doza KCK lê tê dîtin. Piştî ku girse li ber edlîyê kom bû, di nav ciwan û polesan de alozî derket. Di alozîyê de ciwanên kurd bi kevîr û molotofan êrîşê ser panzêrên polêsan kirin. Polêsan jî xaza îsotan li ser girseyê û xwepêşenderan de reşand. Di midaxaleya polêsan de gelek kes ji xazê mexdûr bûn. Di buyeran de parlamenterê BDP Sirri Sakik ji kevîran birîndar bû, Osman Baydemîr jî ji ber xazê jixwe ve çû. Parlementerên BDP’ê Bengî Yildiz û Sebahat Tûncel bi çalakger û polîsan re axivîn û arama çêbû. Hêjayê gotinêye ku runiştina 15. ya Doza KCD îro danê sibê destpêkir. 117 kes ku jê 104 êwî girtî ne, îro îfade dan. Li gor agahîyên ku bidest ketin kêşeya îfadeya Kurdî di îro jî dewam kir. Hevserokên KCD’ê Ehmed Turk û Aysel Tugluk, Hevserokên BDP’ê Selahattin Demirtaş û Gultan Kişanak, parlementerên BDP’ê, rojnamvena û çavdêrên ku ji Ewrûpayê jî hatibûn, di runiştina dozê de amade bûn.